Byrettens dom om overtrædelse af straffelovens § 289 a, stk. 1, jf. stk. 4, jf. § 289, stk. 1, straffelovens § 171, stk. 1 og stk. 3, jf. § 172, straffelovens § 174, jf. til dels § 21, og udlændingeloven... Vis mere
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Betalingsmidler, dokumenter og bevismaterialer;
Formueforbrydelser;
Strafferetlige sanktioner og andre foranstaltninger;
Udlændinge;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 8. juni 2022 af Østre Landsrets 1. afdeling

(landsdommerne Annette Dam Ryt-Hansen, Peter Thønnings og Jørgen Jørgensen

(kst.) med domsmænd).

1. afd. nr. S-128-22:

Anklagemyndigheden

mod

Tiltalte

(CPR nr. (Født 1954) 1)

(advokat Poul Hauch Fenger, besk.)

Retten på Frederiksbergs dom af 6. januar 2022 (sagsnr. 9928/2021) er anket af

Tiltalte med påstand om frifindelse.

Anklagemyndigheden har påstået skærpelse.

Anklagemyndigheden har korrigeret tiltalen i forhold 1-12, således at det med urette

mod-tagne beløb nedsættes og samlet udgør 1.507.300 kr. Tiltalte har ikke haft

bemærkninger til dette.

Forklaringer

Der er for landsretten afgivet supplerende forklaring af tiltalte.

Den i byretten af vidnet politiassistent Vidne afgivne forklaring er dokumenteret i

medfør af retsplejelovens § 923.



/

- 2 -

Tiltalte har supplerende forklaret blandt andet, at han i Vichy modtog en fransk
fødselsat-

test, ikke et pas. Ved nærmere overvejelse fik han i Vichy et fransk id-kort. Det

fremgik af dette id-kort, at han var fransk statsborger. Da han meldte sig ind i FOA,

benyttede han navnet Forurettede, hvilket navn er det eneste, han har benyttet i

Danmark frem til anholdelsen. Hans fødselsnavn er Tiltalte. Det er aldrig faldet ham

ind at oplyse til de danske myndigheder, at hans fødselsnavn er Tiltalte, og at han er

født i Guinea. På et tidspunkt henvendte han sig til Københavns Kommune for at

undersøge muligheden for at ændre sit navn til Tiltalte. Det er over 10 år siden. Han

havde lyst til at gå fra navnet Forurettede til sit fødselsnavn. Det blev oplyst, at det

kostede 3.000 kr. at få en så-dan navneændring. Dette havde han ikke råd til. Ønsket

om navneændring var ikke be-grundet i, at han havde lavet noget dumt. Baggrunden

var, at han skulle giftes med en kvinde i Guinea. Dette kunne kun gennemføres, hvis

han skiftede navn. Hvis han som æg-temand optrådte som Forurettede, kunne han

ikke blive gift med kvinden i Guinea. Kvinden på ”bryllupsfotografierne” i sagens

bilag blev han ikke gift med. Ægteskabet kom ikke i stand. Hendes forældre tillod

det ikke. På fotografierne ses en forlovelsesfest – ikke et bryllup. Den første kvinde,

han indgik ægteskab med, boede i Bronx i USA. Hun ophol-der sig stadig i USA.

Han forlod Guinea i 1970’erne. Landet blev ledet af en diktator – Præsident – og

sikkerhedsstyrkerne slog folk ihjel helt vilkårligt. Erhvervsklimaet var også dårligt.

Han forlod Guinea i 1974 og tog til Senegal. Han arbejdede for et amerikansk

selskab. Senegal var i 1974 et selvstændigt land. Da han forlod Guinea, havde han et

”skolekort” med sig som sit eneste identitetspapir. Han var endnu ikke 18 år og

kunne ikke få udstedt et id-kort i Guinea. Nogle slægtninge, som opholdt sig i

Senegal, hjalp ham med at skaffe identitets-papirer – en slags ”laissez-passer” . Det

blev vist kaldt et ”chef conduit” .

Han hørte, mens han befandt sig i Senegal, at nogle slægtninge opholdt sig i

Frankrig. Det blev sagt, at de var glade for at bo i Frankrig. Disse slægtninge hjalp

ham herefter med at få en billet til en færge fra Dakar til Marseille. Han havde da sit

senegalesiske ”chef condu-it” med sig. Han havde ikke problemer med at indrejse i

Frankrig. Der var alene identitets-kontrol ved ombordstigningen i Dakar. Efter sin

ankomst til Marseille rejste han videre til Bordeaux. Han mistede i den forbindelse

sit ”chef conduit” . Han modtog ikke juridisk råd-givning i Guinea, Senegal eller



/

Frankrig. Det var svært at finde blivende, fast beskæftigelse i Frankrig – han havde

mest sæsonbetonet arbejde. Han modtog ikke sociale ydelser under



/

- 3 -

sit ophold i Frankrig. Senere i Paris fik han kontakt til to personer. De kunne mod

betaling skaffe ham en fransk fødselsattest. Han oplyste sin fødselsdato til de to.

Han mødtes med dem senere på Gare du Nord, og de gav ham en fødselsattest. På

den udleverede fødselsat-test, som angav den rigtige fødselsdato, stod navnet

Forurettede. Han havde forven-tet, at de to personer ville aflevere noget til ham, der

var ”godt” . De to havde ikke sagt, at der ville stå et andet navn på den fødselsattest,

han fik. Han håbede, at navnet Tiltalte ville figurere på attesten, men i stedet stod

der navnet Forurettede.

Da han ansøgte om dansk indfødsret, regnede han med, at dette var muligt, da han jo

er født i 1954, før Guinea blev et selvstændigt land. Guinea blev først selvstændigt i

1958 – Guinea var indtil da en fransk koloni. Han har også tilskrevet en officiel

myndighed i Nan-tes, som har arkiver fra de tidligere franske kolonier, for at kunne

blive reintegreret i Frankrig. I 2006 henvendte han sig af samme grund til den

franske ambassade i Køben-havn, men dette førte ikke til noget. Disse henvendelser

var begrundet i, at han stod for at skulle indgå ægteskab med den føromtalte kvinde

i Guinea. Det var et problem i forbindel-se med ægteskabet, at han hed Forurettede.

Han forsøgte ikke at skjule sit navn Tiltalte for de to betjente, som henvendte sig for

at ransage hans lejlighed i juli 2021. Der var ikke en tolk til stede med politiet.

Personlige oplysninger

Tiltalte har om sine personlige forhold forklaret blandt andet, at han ikke er bekendt

med, at han har et andet statsborgerskab end dansk. Han har ikke haft pas eller andre

identifika-tionspapirer fra Guinea. Han anser sig udelukkende som dansk

statsborger.

Han har besøgt Guinea nogle gange. Han har ikke længere familie i Guinea. Hans

helbred er ikke godt. Hans syn er nedsat, og han har ikke længere syn på sit venstre

øje. Han har diabetes og for højt blodtryk. Han tror, at der ikke vil være mulighed

for at få en ordentlig lægebehandling i Guinea.

Han har ikke en ide om, hvilke personer i Guinea, der er ført gentagne

telefonsamtaler med fra hans mobiltelefon i dagene op til hans anholdelse i juli

2021. Han har efter oplysninger i sagens bilag i 2007 og igen i september 2020

overført pengebeløb til en person ved navn Person i Guinea. Den pågældende er



/

ikke et familiemedlem, men blot en gammel ven, som han lærte at kende under sit

ophold i Frankrig. Den pågældende handler



/

- 4 -

med brugte varer. Tiltalte havde i sin besiddelse ved anholdelsen visitkort fra en

læge, en tandlæge og en vekselerer med adresser i Conakry, Guinea. Det er personer,

han har mødt for mange år siden eller har været i sporadisk kontakt med. Det er ikke

familiemedlemmer. Han har foretaget rejser til Guinea i 2018 og 2019 – hver af

1½-2 måneders varighed. Han besøgte i den forbindelse nogle folk i Guinea.

Tiltalte har under anken fortsat været frihedsberøvet.

Landsrettens begrundelse og resultat

Også efter bevisførelsen for landsretten findes tiltalte af de grunde, der er anført i

dommen, skyldig efter det korrigerede anklageskrift i forhold 1-12 og i forhold 13-

16.

Landsretten tiltræder herunder, at det efter bevisførelsen må lægges til grund, at

tiltalte henset til omstændighederne ved købet af en fransk fødselsattest nogen tid

efter sin an-komst til Frankrig – med et andet navn end hans fødenavn – og den

efterfølgende udstedel-se af fransk id-kort var vidende om, at han herved etablerede

sig som fransk statsborger under en falsk identitet. Det bemærkes i tilknytning til

dette, at der i sagen ikke er under-byggede oplysninger om, at tiltalte har ansøgt

franske myndigheder om opnåelse eller an-erkendelse af statsborgerskab i Frankrig

under sit fødenavn.

Vedrørende forhold 1-12 tiltrædes endvidere, at tiltalte ved i den omhandlede

periode kon-tinuerligt som medlem over for FOA at have benyttet den falske

identitet for den nu danske statsborger Forurettede forsætligt har afgivet urigtige

oplysninger til FOA med for-sæt til at opnå uberettigede udbetalinger til sig. Der er

ikke indtrådt forældelse for overtræ-delserne i forhold 1-12, jf. straffelovens § 93,

stk. 1, nr. 3.

Vedrørende forhold 13-14 bemærkes desuden, at det fremgår af ansøgningerne, at

tiltalte underskrev disse under navnet Forurettede, uagtet dokumentet reelt ikke

hidrørte fra personen Forurettede.

Landsretten finder, at straffen, der fastsættes med hjemmel som anført af byretten –

dog at straffelovens § 174 citeres direkte – bør forhøjes til fængsel i 1 år og 9

måneder. Landsret-ten har herved henset til de forhold, som byretten har anført.



/

- 5 -

Landsretten tiltræder byrettens bestemmelser om frakendelse af dansk

statsborgerskab og udvisning med indrejseforbud for bestandig. Landsretten har

henset til de grunde og de proportionalitetsafvejninger, som byretten har anført. Det

bemærkes, at det efter oplysnin-gerne om tiltaltes personlige forhold ved

proportionalitetsafvejningen i begge henseender tillige må lægges til grund, at

tiltalte fortsat har aktiv kontakt til personer i Guinea.

Byrettens afgørelse om konfiskation tiltrædes.

Landsretten stadfæster derfor dommen med den anførte ændring vedrørende

straffens fast-sættelse.

T h i  k e n d e s  f o r  r e t :

Byrettens dom i sagen mod Tiltalte stadfæstes med den ændring, at straffen forhøjes

til fængsel i 1 år og 9 måneder.

Tiltalte skal betale sagens omkostninger for landsretten.

(Sign.)